b'\n_START_ARTICLE_\nAuk\xc5\xa1telk\xc4\x97s pensionatas\n_START_PARAGRAPH_\nAuk\xc5\xa1telk\xc4\x97s socialin\xc4\x97s globos namai (anks\xc4\x8diau\xc2\xa0\xe2\x80\x93 Auk\xc5\xa1telk\xc4\x97s pensionatas)\xc2\xa0\xe2\x80\x93 valstybin\xc4\x97 stacionari socialin\xc4\x97s globos \xc4\xafstaiga, skirta gyventi suaugusiems ne\xc4\xafgaliems asmenims, sergantiems l\xc4\x97tin\xc4\x97mis psichikos ligomis, turintiems intelekto sutrikim\xc5\xb3, kurie negali gyventi savo namuose ar savaranki\xc5\xa1kai ir jiems b\xc5\xabtina prie\xc5\xbei\xc5\xabra, slauga ar medicininis aptarnavimas._NEWLINE_Adresas: Poilsio g. 16A, Auk\xc5\xa1telk\xc4\x97s km, LT-80013 (\xc5\xa0iauli\xc5\xb3 rajonas)._NEWLINE_Yra Pagry\xc5\xbeuvio filialas.\n_START_SECTION_\nIstorija\n_START_PARAGRAPH_\n1949\xc2\xa0m. buvusiame dvare \xc4\xafsteigti seneli\xc5\xb3 ir invalid\xc5\xb3 namai. Tuo metu buvo apgyvendinti 25 globotiniai. O dirbo 7 darbuotojai. 1954\xc2\xa0m. pastatytas nedidelis 2 auk\xc5\xa1t\xc5\xb3 medinis namas, kuriame \xc4\xafsik\xc5\xabr\xc4\x97 ra\xc5\xa1tin\xc4\x97 bei apgyvendinti pensionato darbuotojai. 1956\xc2\xa0m. pensionato vadovu tapo Jonas Gilys, kuriam vadovaujant 1958\xe2\x80\x931959\xc2\xa0m. buvo pastatytas dviej\xc5\xb3 auk\xc5\xa1t\xc5\xb3 m\xc5\xabrinis 80 viet\xc5\xb3 pirmasis korpusas. 1960\xc2\xa0m. pastatytas naujas pastatas, kuriame buvo: pirtis, skalbykla, katilin\xc4\x97 bei mink\xc5\xa1to inventoriaus sand\xc4\x97liai._NEWLINE_1962 m. panaikintas \xe2\x80\x9eAuksin\xc4\x97s varpos kol\xc5\xabkis\xe2\x80\x9c, o jam priklausiusi 400 ha \xc5\xbeem\xc4\x97 perduota globos namams. 1963 m. u\xc5\xbebaigtas statyti (prad\xc4\x97tas 1961\xc2\xa0m.) didelis dviej\xc5\xb3 auk\xc5\xa1t\xc5\xb3 antrasis korpusas. Jame buvo 200 viet\xc5\xb3 kambari\xc5\xb3 globotiniams, virtuv\xc4\x97, valgykla, sal\xc4\x97-biblioteka, medicinos punktas. 1965\xc2\xa0m. \xc4\xaf visus namus buvo \xc4\xafvestas vanduo, kanalizacija ir \xc5\xa1ildymas._NEWLINE_1969\xc2\xa0m. pensionate gyveno 400 globotini\xc5\xb3 ir dirbo 76 darbuotojai. 1985\xc2\xa0m. antrame korpuse i\xc5\xa1pl\xc4\x97sta virtuv\xc4\x97, valgykla. Globotiniai prad\xc4\x97jo valgyti viena pamaina. 1996\xc2\xa0m. pensionatas tapo psichoneurologinio profilio, skirtas gyventi suaugusiems asmenims, turintiems psichikos ar proto negalia._NEWLINE_2006\xc2\xa0m. atidarytas Auk\xc5\xa1telk\xc4\x97s pensionato filialas Pagry\xc5\xbeuvio kaime (Kelm\xc4\x97s raj.).'